Source: https://www.kyppi.fi/palveluikkuna/rapea/read/asp/r_kohde_det.aspx?KOHDE_ID=200505
Timestamp: 2019-01-17 09:44:49+00:00
Document Index: 15967020

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko\n']

Saksalainen kirkko 200505
Kiinteistötunnus: 91-3-196-2;
Osoite: Unioninkatu 1 00130 HELSINKI
Ajoitus: Muutostyö 1881-1881
Ajoitus: Muutostyö 1897-1897
Ajoitus: Tuhoutunut/purettu 1958-1958
Ajoitus: Muutostyö 1960-1970
Ajoitus: Rakentaminen 1997-2001
Helsingin saksalainen kirkko sijaitsee Tähtitorninmäen kupeessa. Muodoltaan kirkkoa voidaan pitää pitkäkirkkona kuoriapsideineen ja lyhyine sivulaivoineen. Julkisivu on rakennettu puhtaaksimuuratusta tiilestä ja se edustaa tyylisuunnaltaan uusgotiikkaa. Pohjaltaan neliömäinen torni sijaitsee kirkon lounaiskulmassa.
Kirkon sisätilat olivat alun perin täysin puurakenteiset. Interiööri tuhoutui lähes kokonaan tulipalossa 1958. Nykyinen betoninen interiööri on palon jälkeisestä korjauksesta.
Palosta säilyneet, restauroidut alttari ja saarnastuoli ovat Landbaumeister T. Krügerin piirtämät. Ristiinnaulittua esittävän alttaritaulun on maalannut Th. Fischer-Poisson 1864. Lasimaalaukset, jotka esittävät evankelistoja, on valmistettu von Ordtmanin ateljeessa Berliinissä.
Kirkko on Saksalaisen seurakunnan tärkein rakennus. Se on yksi Helsingin suosituimmista vihkikirkoista ja myös paljon käytetty konserttikirkkona.
Luonti: 1.1.1900 Viimeisin muutos: 17.8.2015
Suomen saksalaisen evankelis-luterilaisen seurakunnan kirkon , pappilan (A.Mellin 1881) ja seurakuntatalon (A.Rankka 1932) muodostama kokonaisuus on rakentunut asteettain 1861 lähtien.
Helsingin saksalainen kirkko on rakennettu 1860-luvun alussa arkkitehti Harald Bosse´n Pietarissa tekemien piirustusten mukaan. Työpiirustukset valmisti Suomessa arkkitehti C.J.von Heideken, joka valvoi myös rakennustyön suorituksen. Kirkko vihittiin käyttöön 1864. Ensimmäisen rakennuskauden aikana kirkon ulkoasu oli nykyistä vaatimattomampi ja esimerkiksi torni jäi keskeneräiseksi. Kirkonkellojen hankintavaiheessa vuonna 1897 J. Stenbäckin johdolla torni korotettiin ja kirkon ulkonäköä uusittiin muutenkin luomalla sille sen nykyisinkin tunnusomaisen ulkonäön. Päätyihin tuli ulkonemia ja seinät koristeltiin lasitetuin tiilein. Vuosina 1900-1901 täydennettiin rakennustöitä puutarhalla jugentyylisine aitauksineen.
Kirkon sisätilat olivat alun perin täysin puurakenteiset. Kirkkohuoneen jakoi parvia kannattavat puupylväät kolmeen laivaan, joiden katteena oli puukatot. Tammipuiset, puuleikkauksin koristellut alttari ja saarnastuoli ovat Schwerinin Mecklenburgista olevan Landbaumeister T. Krügerin 1862 piirtämät ja myös valmistettiin Schwerinissä uusgoottilaiseen tyyliin. Samainen mestari piirsi kirkon penkit, mutta ne valmistettiin Suomessa mäntypuisina. 1864 signeeratun alttaritaulun on tehnyt Th. Ficher-Poisson. Kuorin sisustusta täydennettiin 1891 evankelistoja esittävillä lasi-ikkunoilla, jotka valmistettiin Berliinissä von Ordtmann’in ateljeessa. Viime sodan aikana ikkunat vaurioituivat, mutta ovat sen jälkeen restauroitu.
1908 interiööri koristettiin jugendtyyliseksi arkkitehti F. Lüshin johdolla.
Kirkon puinen interiööri tuhoutui lähes täysin tulipalossa vappuna 1958 kuoriabsidia lukuunottamatta. Alttari ja saarnastuoli säilyivät osin hiiltyneinä. Kirkon sisätiloja ei kuitenkaan haluttu rekonstruoida, vaan ne rakennettiin uudelleen. Uusi betonirakenteinen interiööri puupaneeleineen ja kaidesäleikköineen edustaa 1950-luvun hillitysti modernia pohjoismaista suuntausta. Kirkon jälleenrakennus ja laajennos valmistui arkkitehti O.Hanssonin suunnitelmiin perustuen 1961. Palolta säästyneet osat, kuoriabsidi lasimaalauksineen, alttarilaite sekä saarnastuoli entistettiin.
Seurakuntasalin muutokset mm. alakatto, päätyseinien juuttikangas, tummat tammiviilukalusteet ym.
1979 Pappilan vesikaton korottaminen, ikkunoiden uusiminen.
1997-2001 Kirkon kunnostus, muutos ja laajennus (Juha Leiviskä ja Rosemarie Schnizier) Kirkkotilaan ei juurikaan kajottu, vaan pinnat puhdistettiin, osin uudelleen maalattiin ja valaistusta parannettiin. Suurimmat muutokset kohdistuivat kryptaan, entiseen lämmityskellariin, jonne on syntynyt seurakunnan toimintoja monipuoleisesti palveleva tilasarja. Hanssonin tummat lisäykset poistettiin seurakuntasalista ja valoisuutta lisättiin avaamalla ikkunoita salin ja toisen kerroksen kokoustilan välille. Kryptan alkuperäinen yhteys salitasolta palautettiin purkamalla tornin portaikkoon palon jälkeen rakennettu wc. Uudet yleisökäytävät rakennettiin kellariin. Kryptasta pääsee myös lyhyttä, pihan alitse kulkevaa käytävää pitkin uuteen siipirakennukseen, ja sieltä edelleen seurakuntasaliin sekä pappilarakennuksessa sijaitseviin tiloihin, kuten keittiöön, lastentarhaan, kansliatiloihin ja asuntoihin. Uuden siipirakennuksen rooli pyrkii olemaan täydentävä ja eheyttävä luoden uudenlaisia yhteyksiä sisä- ja ulkotilojen välille.
Carolus Lindberg, 1934, Suomen kirkot .
Sakraaleja tiilipintoja. Saksalainen kirkko, pappila ja seurakuntasali. Rakennusten kunnostus, muutos ja laajennus 1997-2001. Artikkeli, Arkkitehti 5/2001.
Saksalainen kirkko 1864-1961. Arkkitehti O.Hansson. Artikkeli. Arkkitehti-Arkitekten 9/1964.
Muut tunnukset: 091003019600020001 VRK vanha rakennustunnus
Rakennustunnus (VTJ-PRT): 103046323X
Osoite: Bernhardinkatu 4 00130 HELSINKI
Suunnittelija: Harald Bosse
Kivikirkko, päätytornillinen pitkäkirkko. Uusgoottilainen Helsingin saksalainen kirkko sijaitsee Tähtitorninmäen kupeessa. Puhtaaksimuuratusta tiilestä rakennettu kirkko on muodoltaan tornillinen pitkäkirkko. Kuori on monikulmaisessa apsidissa ja sivusakarat ovat lähes runkohuoneen korkuiset. Lounaiskulmassa on pohjaltaan neliömäinen torni.
Ristiinnaulittua esittävän alttaritaulun on maalannut Th. Fischer-Poisson 1864. Lasimaalaukset, jotka esittävät evankelistoja, on valmistettu von Ordtmanin ateljeessa Berliinissä. Kirkon sisätilat ovat vuoden 1958 palon jälkeisestä korjauksesta.
Helsingin saksalaisen seurakunnan kirkko rakennettiin 1864. Arkkitehti Harald Bosse oli laatinut suunnitelmat saman vuosikymmenen alussa. Tornia korotettiin Josef Stenbäckin johtamien korjaustöiden yhteydessä 1897.
Kirkko paloi 1958, jonka jälkeen alkuperäisten puuholvien tilalle tehtiin teräsbetoninen sisäkatto.
Helsingin saksalainen kirkko
Helsingin saksalainen kirkko?